ZSIGMONDY VILMOS. 
355 
mérnök 1868 november 15-től és Zsigmondy Béla magánmérnök 1872-től kezdve — 
mostanáig kifejtett szakértő és buzgó munkásságukkal a hatóság elismerését teljes 
mértékben kiérdemelték, valamint azon munkások, kik majd egy évtizeden át 
hűséggel és szorgalommal végezték feladatukat, érdemesekké tették magukat arra, 
hogy a bizottmány őket a t. hatóságnak különös figyelmébe ajánlja. 
Budapesten az artézi kút furatására felügyelő bizottmány 1878. február 13-án 
tartott üléséből. 
Kun Gyula s. k. Kada Mihály s. k. 
az artézi kút furatására felügyelő alpolgármester, mint az artézi kút fura¬ 
bizottmány jegyzője. tására felügyelő bizottmány elnöke. 
4. sz. melléklet. 
Budapest főváros törvényhatósági bizottsága 1878. évi márczius 6-án és folytatva 
tartott közgyűlésének jegyzőkönyvi kivonata. 
155. Tárgy. Az artézi kút fentartására felügyelő bizottmány s tanács előter¬ 
jesztése a munkák eddigi eredményéről s a jövőre nézve teendők iránt. 
A közgyűlés megelégedéssel veszi tudomásul a városligeti artézi kút furatá¬ 
sára felügyelő bizottmány jelentését, mely szerint a mind tudományos, mind gya¬ 
korlati tekintetben egyiránt nagy értékű s kiváló mű már elkészült, s még csak 
a végbefejezéshez szükséges apróbb munkák lesznek elvégzendők. 
Minthogy pedig a volt pestvárosi hatóság ezen artézi kút furatását főleg azon 
czélból határozta el, hogy a nyerendő víz fürdő létesítésére használtassák fel s a 
jelentés szerint a teljesen sikerült fúrás eredménye az. hogy most naponként mint¬ 
egy 40,000 köbláb 59'4 B. fokú víz ömlik ki, mely vízmennyiségnek mielébbi érté¬ 
kesítése és felhasználása mind a fővárosi hatóság mind a közönség érdekében áll, 
a közgyűlés a tanács javaslatához képest Kada Mihály alpolgármester elnöklete 
alatt az artézi kút furatására felügyelő bizottmányt és a városligeti házi bizottmányt 
együttes működés végett kiküldi oly utasítással, hogy a szükséghez képest szak¬ 
értők véleményének meghallgatásával a kút vizének értékesítésére vonatkozólag 
javaslatot tegyenek. 
Ez alkalommal tekintettel azon, majd egy évtizeden át kifejtett szakadatlan 
és buzgó munkásságra, melyet a tervező mérnök Zsigmondy Vilmos úr a mű végre¬ 
hajtásánál gyakran nehéz körülmények között folytonosan tanúsított s tekintettel 
arra, hogy első sorban az ő tudományának s kitartásának lehet az oly becses mű 
sikerét tulajdonítani, a közgyűlés elhatározza, hogy neki mint a mű alkotójának, 
valamint Dávid Vilmos felügyelő mérnöknek, ki a hatóság részéről 1868. márczius 
óta a műszaki felügyeletet kifogástalan pontossággal, nagy buzgalommal és szak¬ 
értelemmel gyakorolta és Zsigmondy Béla magánmérnöknek, ki 1872 óta a fúrási 
munkálatokban szakadatlanúl részt vevén, szakértelmével és kitartó tevékeny 
működésével a fúrási munkák jó eredményének előidézéséhez nagy mértékben 
hozzájárult, a hatóság elismerése kifejeztessék és a jegyzőkönyvbe foglaltassák. 
Egyúttal már most kijelenti a közgyűlés, hogy úgy a tervező mérnököt, vala- 
(269) 23* 
